Monica Valen

Grethe Monica Eikild Valen (tidligere gift Valvik; født 15. september 1970) er en norsk tidligere syklist og verdensmester fra 1994 som representerte Grenland Sykleklubb i Skien.

Biografi 
Monica Valen er søster av Anita Valen som også var en aktiv konkurransesyklist. Monica Valen var en periode gift med den norske diskoskasteren Svein Inge Valvik, og de har en datter sammen.

Meritter og karriere 
Monica Valen (da Valvik) vant Norges første verdensmesterskap i landeveissykling fellesstart på Sicilia i 1994. Dette året mottok Valen Stiftelsen Morgenbladets gullmedalje (Aftenpostens gullmedalje) for sin prestasjon.

I OL i Sydney 2000 hadde Valen som mål å avslutte karrieren med et OL-gull. Dette ble stoppet av en punktering.

Norske mesterskap 
Hun har ti NM-gull i landeveissykling, alle for Grenland Sykleklubb. Hun vant Kongepokalen i 1992, 1997 og 1998.

Referanser

Eksterne lenker 
 
 

Norske landeveissyklister
Kongepokalvinnere i sykkelsport
Deltakere for Norge under Sommer-OL 1992
Syklister under Sommer-OL 1992
Deltakere for Norge under Sommer-OL 2000
Syklister under Sommer-OL 2000
Verdensmestre i landeveisritt
Norgesmestere i fellesstart
Norgesmestere i tempo
Mesternes Mester-deltakere
Personer fra Skien kommune
Norgesmestere i gateritt
Fødsler i 1970